
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

426. Οργανισμός του Ταμείου Επικουρικής Ασφάλισης Προ¬ 
σωπικού Αεροπορικών Επιχειρήσεων .. 

427. Τροποποίηση του Π.Δ/τος 163/1988, περί κοστολο- 

γήσεως της Ιατρικής Πράξεως της Μαγνητικής Τομο¬ 
γραφίας . 

428. Συμπλήρωση του υπ' αριθ. 811/1980 π.δ/τος «περί 

τροποποιήσεως, συμπληρώσεως και διαμορφώσεως εις 
ενιαίο κείμενο της περί ΔΕΠΟΣ υφιστάμενης νομοθε¬ 
σίας» (ΦΕΚ 198/Α), ως τροποποιήθηκε μεταγενέ¬ 
στερα . 

ΑΠΟΦΑΣΕΙΣ 

Επενδύσεις διαθεσίμων τραπεζών σε τραπεζικά ομόλογα . . 


ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ 426 
Οργανισμός του Ταμείου Επικουρικής Ασφάλισης Προσωπικού 
Αεροπορικών Επιχειρήσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 5 του άρθρου 24 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/85). 

β. Του άρθρου 17 παρ. 1 του Ν. 1320/1983 (ΦΕΚ 6/Α/ 
83). 

γ. Το άρθρο 9 παρ. 10 του Ν. 1586/86 «Βαθμολογική διάρ¬ 
θρωση των θέσεων του Δημοσίου Νομικών προσώπων δημοσίου 
δικαίου και των Οργανισμών τοπικής αυτοδιοίκησης και άλλες 
διατάξεις» (ΦΕΚ 37/Α/1.4.86). 

2. Την 6474/88 (ΦΕΚ 451/Β/88) απόφαση του Πρωθυ¬ 
πουργού και Υπουργού Οικονομικών «Ανάθεση αρμοδιοτήτων 
στον Υφυπουργό Οικονομικών». 

3. Την αρ. 209/88 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυ¬ 
βέρνησης, Υγείας, Πρόνοιας και Κοινωνικών Ασφαλίσεων και 
Υφυπουργού Οικονομικών, αποφασίζουμε: 


Άρθρο 1 

Διάρθρωση υπηρεσιών 

Οι υπηρεσίες του Ταμείου Επικουρικής Ασφάλισης Προσωπι¬ 
κού Αεροπορικών Επιχειρήσεων αποτελούν Διεύθυνση που συ¬ 
γκροτείται ως εξής: 

1. Τμήμα Ασφάλισης 

2. Τμήμα Διοικητικού - Οικονομικού 

3. Τμήμα Πληροφορικής 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέ¬ 
ματα που κατανέμονται μεταξύ των τμημάτων ως εξής: 

1. ΤΜΗΜΑ ΑΣΦΑΛΙΣΗΣ 

α. Έκδοση συνταξιοδοτικών αποφάσεων. Τήρηση και ενημέ¬ 
ρωση ατομικών φακέλων των συνταξιούχων. Τήρηση αρχείου 
μηχανογραφημένων καταστάσεων συνταξιούχων. Ελεγχος της 
πληρωμής των συντάξεων σε συνεργασία με το Τμήμα Διοικητι¬ 
κού - Οικονομικού. Ενημέρωση του τμήματος πληροφορικής για 
κάθε επερχόμενη μεταβολή στους συνταξιούχους. 

β. Συγκέντρωση των απαραιτήτων δικαιολογητικών και διε¬ 
νέργεια της σχετικής αλληλογραφίας σε ότι αφορά την προσμέ- 
τρηση χρόνου προϋπηρεσίας από διαδοχική ασφάλιση, στρατιω¬ 
τική θητεία και Εθνική Αντίσταση. 

γ. Τήρηση και ενημέρωση Μητρώου και Αρχείου των ασφαλι¬ 
σμένων. Τήρηση και ενημέρωση ατομικών φακέλλων των ασφα¬ 
λισμένων. Μέριμνα για την έγκαιρη είσπραξη των οφειλομένων 
εισφορών και πρόσθετων τελών από τους εργοδότες, σε συνεργα¬ 
σία με τα τμήματα Διοικητικού - Οικονομικού και Πληροφορικής. 

2 . ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

α. Παρακολούθηση και χειρισμός όλων των θεμάτων που αφο¬ 
ρούν την υπηρεσιακή κατάσταση του προσωπικού του Ταμείου. 
Μέριμνα για την εκπαίδευση ή μετεκπαίδευση του προσωπικού σε 
ειδικά θέματα που αφορούν τις δραστηριότητες του Ταμείου. 

β. Τήρηση Πρωτοκόλλου και Γενικού Αρχείου, διακίνηση της 
αλληλογραφίας, δακτυλογράφηση και αναπαραγωγή εγγράφων 
και εντύπων, βεβαίωση της ακρίβειας αντιγράφων και φωτοαντι¬ 
γράφων, κοινοποίηση εγκυκλίων και εγγράφων, εξυπηρέτηση 
και παροχή πληροφοριών στους ενδιαφερομένους. 

γ. Μέριμνα για τη φύλαξη και τον καθορισμό των χώρων που 

στεγάζεται το Ταμείο. _ 

5 Τήρηση και κατάρτιση μηνιαίων Ισοζυγίων καθώς και των 
ετήσιων προϋπολογισμών - Ισολογισμών και σύνταξη περιοδικών 
λογιστικών συγκριτικών καταστάσεων. Ενημέρωση των λογιστι¬ 
κών βιβλίων σύμφωνα με τις ισχύουσες διατάξεις. 

ε. Παρακολούθηση και ενημέρωση χορηγηθέντων δανείων και 
εξαγορών προϋπηρεσίας ασφαλισμένων. Παρακολούθηση απόδο¬ 
σης εισφορών και πρόσθετων τελών από τους εργοδότες. Μέριμνα 
για τη διενέργεια των κρατήσεων για λογαριασμό του Δημοσίου ή 
τρίτων και την απόδοση αυτών. 

στ. Παρακολούθηση των Οικονομικών υποχρεώσεων του Τα¬ 
μείου και των Τραπεζικών λογαριασμών. Σύνταξη μισθοδοτικών 
καταστάσεων των υπαλλήλων του Ταμείου. 

ζ. Μέριμνα για την προμήθεια και διαχείριση κάθε είδους υλι¬ 
κού του Ταμείου, διενέργεια διαγωνισμού προμήθειας των ειδών 
αυτών και ανάθεσης έργου. 

η. Τήρηση βιβλίου απογραφής περιουσιακών στοιχείων. Μέρι¬ 
μνα για την εκτέλεση εργασιών (τυπογραφικών, επισκευής και 
συντήρησης κτιρίων, εγκαταστάσεων και μηχανημάτων). Μέρι¬ 
μνα για την παρακολούθηση, την αξιοποίηση και εκμετάλλευση 
της περιουσίας του Ταμείου και την είσπραξη των εσόδων που 
προέρχονται απ’ αυτή. 

3. ΤΜΗΜΑ ΠΛΗΡΟΦΟΡΙΚΗΣ 

Προβαίνει σε εκτυπώσεις, συντηρεί και βελτιώνει τα αρχεία 
καθώς και τα υπάρχοντα προγράμματα. Ειδικότα: 

α) Έχει την επιμέλεια της εκτύπωσης των συνταξιοδοτικών 
καταστάσεων, την εκτύπωση καταστάσεων ασφαλισμένων, την 
ενημέρωση με μεταβολές, νέες εισαγωγές, διαγραφές ασφαλισμέ¬ 
νων και συνταξιούχων καθώς και την εκτύπωση καταστάσεων 
εξαγοράς. 

β) Μηχανογραφεί τις βεβαιώσεις προϋπηρεσίας, βεβαιώσεις 
προϋποθέσεων συνταξιοδότησης, βεβαιώσεις εισοδήματος, κα¬ 
θώς και τη μηχανογράφηση διαφόρων στατιστικών στοιχείων. 

γ) Μεριμνά για τη Μηχανογραφική υποστήριξη όλων των 
Υπηρεσιών του Ταμείου. 

Μεριμνά για την τήρηση Μηχανογραφικού Αρχείου ασφαλι¬ 
σμένων. 

Μελετά τα χρησιμοποιούμενα έγγραφα και εν συνεχεία σχεδιά¬ 
ζει νέα απλοποιημένα έντυπα για διευκόλυνση των εργασιών του 
Ταμείου. 


Άρθρο 3 
Σύσταση κλάδων 

Στο Ταμείο Επικουρικής Ασφάλισης Προσωπικού Αεροπορι¬ 
κών Επιχειρήσεων συνιστώνται οι πιο κάτω Κλάδοι: 
α) Κλάδος ΠΕ Διοικητικός - Οικονομικός 
β) Κλάδος ΤΕ Πληροφορικής 


Άρθρο 8 
Σύσταση θέσεων 

Στο Ταμείο Επικουρικής Ασφάλισης Προσωπικού Αεροπορι¬ 
κών Επιχειρήσεων συνιστώνται δέκα (10) θέσεις ως εξής: 
α) Κλάδος ΠΕ Διοικητικός - Οικονομικός, τρεις (3) θέσεις, 
β) Κλάδος ΤΕ Πληροφορικής (ειδικότητας Πληροφορικής) μία 
(1) θέση. 

γ) Κλάδος ΔΕ Διοικητικός - Λογιστικός έξι (6) θέσεις. 


Άρθρο 5 

Διάρθρωση θέσεων 

Οι θέσεις του προσωπικού του Ταμείου Επικουρικής Ασφάλι¬ 
σης Προσωπικού Αεροπορικών Επιχειρήσεων που προβλέπονται 
από το Β.Δ/γμα 855/69 (ΦΕΚ 282/Α/69) και τα άρθρα 3 και 
4 του παρόντος διαρθρώνονται κατά κατηγορία και κλάδο ως 
εξής: 

ΚΑΤΗΓΟΡΙΑ ΠΕ 

Κλάδος ΓΙΕ Διοικητικός - Οικονομικός, τρεις (3) θέσεισ 

ΚΑΤΗΓΟΡΙΑ ΤΕ ν 

Κλάδος ΤΕ Πληροφορικής ειδικότητας πληροφορικής, μία (1) 
θέση. 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, οκτώ (8) θέσεις. 


Άρθρο 6 

Προϊστάμενοι υπηρεσιών 

1. Της Διεύθυνσης του Ταμείου προΐσταται υπάλληλος του 
Κλάδου ΠΕ Διοικητικού - Οικονομικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού, ο οποίος μεριμνά για την 
εφαρμογή της Νομοθεσίας του Ταμείου και για την εκτέλεση των 
αποφάσεων του Διοικητικού Συμβουλίου. Παρίσταται στις συνε¬ 
δριάσεις του Διοικητικού Συμβουλίου ως εισηγητής σ’ όλα τα θέ¬ 
ματα που εξετάζονται απ’ αυτό. Παρακολουθεί τη λειτουργία των 
υπηρεσιών του Ταμείου ασκώντας έλεγχο σ’ αυτές. Υπογράφει 
όλα τα έγγραφα του Ταμείου, με τον Πρόεδρο δε του Δ.Σ. και τον 
Προϊστάμενο του Τμήματος Οικονομικού - Διοικητικού, τις επι¬ 
ταγές, τα εντάλματα πληρωμών και τις εντολές προς τις Τράπε¬ 
ζες. 


2. Στα Τμήματα του Ταμείου προΐστανται υπάλληλοι του 
Κλάδου ΠΕ Διοικητικού - Οικονομικού ή ΤΕ Διοικητικού - Λογι¬ 
στικού ή ΔΕ Διοικητικού - Λογιστικού πλην του Τμήματος Πλη¬ 
ροφορικής στο οποίο προΐσταται υπάλληλος του Κλάδου ΤΕ Πλη¬ 
ροφορικής. 

Άρθρο 7 

Κατάταξη προσωπικού 

Οι υπηρετούντες υπάλληλοι του Ταμείου Επικουρικής Ασφάλι- 
σης Προσωπικού Αεροπορικών Επιχειρήσεων κατά την έναρξη 
της ισχύος του διατάγαμτος αυτού, κατατάσσονται στον κλάδο 
ΔΕ Διοικητικό - Λογιστικό. 

Άρθρο 8 
Τελικές διατάξεις 

Το Προσωπικό του Ταμείου που υπηρετεί κατά τη δημοσίευση 
του παρόντος και είναι αποσπασμένοι από άλλους φορείς του Δη¬ 
μόσιου Τομέα, θα εξακολουθεί να υπηρετεί στο Ταμείο μέχρις 
ότου πληρωθούν σταδιακά οι προβλεπόμενες οργανικές θέσεις 
σύμφωνα με κείμενες διατάξεις περί προσλήψεων προσωπικού. 

Άρθρο 9 

Καταργούμενες διατάξεις 

Από τη δημοσίευση του παρόντος καταργείται το Β.Δ. 
855/69 (ΦΕΚ 282/Α/69) καθώς και κάθε άλλη διάταξη που 
ρυθμίζει θέματα που περιλαμβάνονται στο παρόν διάταγμα. 

/ 

Στον Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 


Αθήνα, 17 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΓΙΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ ΑΣΦΑΛΙΣΕΩΝ 

I. ΦΛΩΡΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 427 
Τροποποίηση του Π.Δ/τος 163/1988, περί χοστολογήσεως της 
Ιατρικής Ιΐράξεως της Μαγνητικής Τομογραφίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 του Α.Ν. 1565/1939 «Περί 

Κώδικος ασκήσεως του Ιατρικού Επαγγέλματος» (ΦΕΚ. Α/16/ 
14.1.1939). '■ 

2. Τις διατάξεις των άρθρων 3 παρ. 2 και 4 παρ. 4 του Νόμου 
1278/1982 «Για τη σύσταση Κεντρικού Συμβουλίου Υγείας» 
(ΦΕΚ. Α/105/31.8.82). 

3. Τη γνωμοδότηση αριθ. 1 της 56ης Ολομέλειας της 5.7.88 
του Κεντρικού Συμβουλίου Υγείας. 

4. Τη με αριθμ. πρωτ. 567/12.2.88 γνώμη του Πανελλήνιου 
Ιατρικού Συλλόγου. 

5. Την 524/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Υγείας, Πρόνοιας και Κοι¬ 
νωνικών Ασφαλίσεων, αποφασίζουμε: 

Άρθρο μόνο 

Τροποποιούμε το ΙΙ.Δ/γμα 163/1988 «Κοστολόγηση της ια¬ 
τρικής πράξης της μαγνητικής τομογραφία» (ΦΕΚ. 75/Α/ 
22.4.88), ως κάτωθι: 

1. Η παράγραφος 1 του άρθρου μόνου αυτού, αντικαθίσταται 
ως εξής: 

«1. Για την εκτέλεση Μαγνητικής Τομογραφίας χρειάζονται 
ανάλογα με την ιατρική γνωμάτευση, μέχρι τριών επιπέδων το¬ 
μές (εγκάρσιες, κάθετες και οβελιαίες). 

Κάθε περίπτωση Μαγνητικής Τομογραφίας κοστολογείται ως 
εξής: 

Μαγνητική Τομογραφία σε ένα επίπεδο 24.500 δρχ. 

Μαγνητική Τομογραφία σε δύο επίπεδα 37.000 δρχ. 

Μαγνητική Τομογραφία σε τρία επίπεδα 50.000 δρχ. 

2. Η παράγραφος 2 αυτού, αντικαθίσταται ως εξής: 

«2. Για την εκτέλεση μαγνητικής τομογραφίας απαιτείται 
γνωμάτευση ειδικής Επιτροπής που συγκροτείται σύμφωνα με 
την παρ. 5 4 του άρθρου 4 του Νόμου 1278/82 «Για σύσταση 
Κεντρικού Συμβουλίου Υγείας» (ΦΕΚ.Α/105/31.8.1982). 

Για το σκοπό αυτό συγκροτούνται επτά τριμελείς Επιτροπές, 
ήτοι έξι στην Αθήνα και μία στη Θεσσαλονίκη. Στην Αθήνα οι 
έδρες των Επιτροπών θα είναι στα επικεφαλής Νοσοκομεία του 
κάθε συγκροτήματος Νοσοκομείων ως εξής: 

1η Επιτροπή με έδρα το Κ.Α.Τ. 

2η Επιτροπή με έδρα το Γ.Ν.Α. 

3η Επιτροπή με έδρα το Λαϊκό Νοσοκομείο. 

4η Επιτροπή με έδρα τον Ευαγγελισμό. 

5η Επιτροπή με έδρα το Π.Γ.Ν. Πειραιά. 

6η Επιτροπή με έδρα το Ιπποκράτειο. 

Οι Επιτροπές είναι τριμελείς, με ισάριθμα αναπληρωματικά 
μέλη. 

Οι αποφάσεις των Επιτροπών αυτών πρέπει να είναι ομόφω¬ 
νες. 

Κατά των αποφάσεων των παραπάνω Επιτροπών επιτρέπεται 
ένσταση η οποία εξετάζεται από Β/θμια πενταμελή Επιτροπή η 
οποία εδρεύει στην Αθήνα και συγκροτείται σύμφωνα με την παρ. 
4 του άρθρου 4 του Νόμου 1278/82 «Για τη σύσταση Κεντρικού 
Συμβουλίου Υγείας» (ΦΕΚ. Α/105/31.8.1982). 

Την ένσταση δικαιούται να υποβάλει εκείνος που έχει έννομο 
συμφέρον. 

Η Β/θμια πενταμελής Επιτροπή εξετάζει ακόμη τις περιπτώ¬ 
σεις εκείνες που παραπέμπονται σ’ αυτή από τις πρωτοβάθμιες 
τριμελείς Επιτροπές σε περίπτωση αδυναμίας λήψεως ομόφωνης 
απόφασης». 

Στον Υπουργό Υγείας, Πρόνοιας και Κοινωνικών Ασφαλίσεων 


αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 24 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 
-φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ 428 
Συμπλήρωση του υπ’ αριθ. 811/1980 π.δ/τος «περί τροποποιή- 

σεως, συμπληρώσεως και διαμορφώσεως εις ενιαίο κείμενο 

της περί ΔΕΠΟΣ υφισταμένης νομοθεσίας» (ΦΕΚ 198/Α), 

ως τροποποιήθηκε μεταγενέστερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 56 παράγραφοι 1 και 2 του 
ν.947/1979 «περί οικιστικών περιοχών» (ΦΕΚ 169/Α/ 
26.7.1979). 

2. Τις διατάξεις του ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α) και ειδικότερα το άρθρο 23 παρ. 1. 

3. Την υπ’ αρ. Υ. 1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουγεία Εξωτερι¬ 
κών, Εθνικής Άμυνας, Περιβάλλοντος, Χωροταξίας και Δημο¬ 
σίων Έργων, Μεταφορών και Επικοινωνιών και Υφυπουργού 
στο Υπουργείο Εθνικής Οικονομίας» (ΦΕΚ 526/Β). 

4. Την υπ’ αρ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων Μανόλη Παπα- 
στεφανάκη» (ΦΕΚ 549/Β). 

5. Το Π.Δ/γμα 51/1988 «οργανισμός Υπουργείου Περιβάλ¬ 
λοντος Χωροταξίας και Δημοσίων Έργων» (ΦΕΚ 19/Α/ 
1.2.1988). 

6. Την υπ’ αρ. 508/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Άρθρο 1 

Το κατά τη δημοσίευση του παρόντος π.δ/τος προσωπικό που 
υπηρετεί στη Δημόσια Επιχείρηση Πολεοδομίας και Στέγασης 
(ΔΕΠΟΣ) με συμβάσεις εργασίας Ιδιωτικού Δικαίου αορίστου και 
ορισμένου χρόνου που έχει προσληφθεί με αποφάσεις του Υπουρ¬ 
γού Περιβάλλοντος, Χωροταξίας και Δημοσίων Έργων μετά 
από εγκρίσεις της τριμελούς εξ Υπουργών επιτροπής, αποτελεί 
τακτικό προσωπικό της Επιχείρησης. 

Το προσωπικό αυτό εντάσσεται σε οργανικές θέσεις, σύμφωνα 
με τις προβλέψεις και προϋποθέσεις των Κανονισμών Εσωτερι¬ 
κής Λειτουργίας και Καταστάσεως Προσωπικού που εκδίδονται 
σύμφωνα με τα άρθρα 5 (παράγραφος 6) και 13 του π.δ/τος 
811/1980 «περί τροποποιήσεως, συμπληρώσεως και διαμορ- 
φώσεως εις ενιαίο κείμενο της περί ΔΕΠΟΣ υφισταμένης νομοθε¬ 
σίας», ως τροποποιήθηκε μεταγενέστερα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


του στην Εφημερίδα της Κυβερνήσεως. 

Στον Αναπληρωτή Τπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση χαι εκτέλεση του 
παρόντος π.δ/τος. 

Αθήνα, 24 Αυγούστου 1988 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Οι ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟΦΑΣΕΙΣ 

( 4 ) 

ΠΡΑΞΗ ΔΙΟΙΚΗΤΗ ΑΡΙΘ. 1351/24.8.88 
(Αρθρο 1 του Ν. 1262/82) 

Επενδύσεις διαθεσίμων τραπεζών σε τραπεζικά ομόλογα 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α)Του άρθρου 1 τουΝ.1266/82 «όργανα ασχήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

β) Την απόφαση ΕΝΠΘ 175/9/23.8.84 και την ΠΔ/ΤΕ 
1164/16.10.87, διευκρινίζει τα εξής: 

Η προβλεπόμενη στην ΠΔ/ΤΕ 1164/16.10.87 δυνατότητα 
επένδυσης διαθεσίμων των τραπεζών σε ομολογιακούς τίτλους 
πιστωτικών ιδρυμάτων χωρίς προηγούμενη έγκριση της Τράπε¬ 
ζας της Ελλάδος δεν περλαμβάνει επενδύσεις σε τραπεζικά ομό¬ 
λογα. Για τις επενδύσεις αυτές ισχύει η απαγόρευση της απόφα¬ 
σης ΕΝΠΘ 175/9/23.8.84. 

Η Πράξη αυτή να δημοσιευθεί στην Εφημερίδα τη Κυβερνή¬ 
σεως (Τεύχος Α). 

Αθήνα, 24 Αυγούστου 1988 

Ο Διοικητής 
ΔΗΜ. ΧΑΛΙΚΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



